
DISSERTATIO  CHIRURGICA 

QUAEDAM 

DE 

HYDROCELE  COMPLECTENS. 


PROOEMIUM, 

Cum  ad  varia  animantium  genera  summo 
mundi  Conditore  creata  animum  advertimus, 
hominem  dotibus  animi,  caeteris  longe  praes- 
tantissimum  innumeris  et  gravissimis  mor¬ 
bis  plecti,  qui  omnem  aetatem  obsident,  et  eum 
ad  varia  vitae  munia  obeunda  impotentem  red¬ 
dunt,  satis  mirari  non  possumus. 

Si  enim  verbis  Professoris  nostrii  eximii  uti 
liceat : 


A 


2 


DE  HYDROCELE. 


“  Verum  enimvero,  homo,  non  modo  certo, 
secundum  leges  naturas,  tempore  nascitur, 
crescit,  viget,  senescit,  moritur,  sed  variis  quo¬ 
que,  prope  innumeris,  morbis  obnoxius  fit; 
qui  formam  quamvis  pulchram  corrumpant, 
vires  frangant,  singulas  corporis  actiones  im¬ 
pediant,  corpus  saepe  gravibus  doloribus  excru¬ 
cient,  neque  ipsi  pepercerint.”  Divina  particu¬ 
la  aura*. 

Si  autem  ad  fontem  unde  haec  mala  proflux¬ 
erint  respiciamus,  naturam  minime  esse  cul¬ 
pandam  fateri  cogimur;  homo  enim  sibi  ipsi 
inimicissimus,  morbos  proprios  ssepe  struit,  et 
peccata  sua  gravissime  luit.  “  Hinc  morbi 
hereditarii,  in  seros  nepotes  transituri.  Hoc 
modo  saepe  delicta  majorum  immeriti  lui¬ 
mus.  ” 

Etsi  autem  plerique  morbi  ex  pravo  vitae 
genere  originem  ducunt,  saepe  tamen  ex  alia 
causa  proveniunt,  nec  ulla  est  vivendi  ratio 


*  Gregohii,  Conspect.  Med.  Theoret. 

quas  homines  ex  morbis  incolumes  prasstabit, 
cujus  exemplum  est  malum  de  quo  breviter 
disceptare  statui. 

Hic  morbus  plures  varietates  haud  levis  mo¬ 
menti  complectitur,  quas  medici  non  minus 
quam  chirurgi  summam  attentionem  jure  ex¬ 
poscunt. 

Naturam  hujus  morbi,  et  modum  quo  secer¬ 
neretur  ex  aliis  vitiis  quibus  has  partes  ob- 
noxias  sunt,  scire  plane  medici  est;  in  hoc 
igitur  opusculo,  omnia  quas  ad  diagnosin 
spectant,  qua  potui  cura,  perpendere  consilium 
est. 


i 

CAPUT  I. 

\ 

DE  MORBI  DEFINITIONE. 

Definitio  quam  protulit  Cullenus,  mor¬ 
bum  concinne  et  luculenter  depinxit. 

“  Tumor  scroti  non  dolens,  paulatim  cres¬ 
cens,  mollis,  fluctuans,  pellucidus.” 


n 


Quoniam  autem,  pelluci ditas  raro  adest, 
saltem  in  exemplis  hujus  mali,  quse  mihi  sese 
obtulerunt,  defuit,  et  alii  idem  affirmant, 
verbum,  serpe  ante  pellucidus ,  adjicerem,  et 
tunc  hasc  definitio  (me  saltem  judice)  nil  ha¬ 
beret  cui  objici  potest. 

Cullenus  Hydrocelem  ad  Classem  Ca~ 

chexiarum  relegavit;  suspicarem  autem  spe¬ 
ciem  hujus  morbi  quas  sagpius  in  conspec¬ 
tum  venit,  omnino  esse  localem,  et  rarissime 
si  unquam  ex  pravo  corporis  habitu  oriri,  vel 

i 

cum  eo  conjungi. 

CAPUT  II. 

HISTORIA  MORBI,  ET  QUJEDAM  DE  NATURA 

EJUS. 

Etsi  omnis  tumor  aquosus  cui  corpus  hu¬ 
manum  patet,  Hydrocele  appellari  queat,  hoc 
autem  nomen  omnium  consensu  latici  aquoso 
in  tunica  vaginali  testis,  vel  in  quadam  scroti 
parte  collecto  solummodo  inditum  est. 

Hic  morbus  omnes  viros,  ex  prima  astate  us¬ 
que  ad  extremum  senectutem,  adoritur. 

Varietas,  in  qua  aqua  in  tunica  vaginali  tes¬ 
tis  colligitur,  saspissime  sese  ostendit ;  quas  igi¬ 
tur  de  morbi  historia,  et  medendi  ratione  di¬ 
cenda  sunt,  ad  hanc  speciem  prassertim  respi¬ 
ciunt. 

Interna  superficies  tunicas  vaginalis,  humore 
continuo  madet  ei  simili  qui  in  alias  corporis 

cavitates  assidue  effunditur,  et  qui  teneram 
superficiem  testium  lubricam  et  madidam  ser¬ 
vit,  si  hoc  fluidum  majori  copia  secernitur 
quam  vasa  absorbentia  resorbere  valeant,  vel, 
quod  usitatius  evenit,  si  haec  vasa  solito  debi¬ 
lius  agunt,  latex  insolita  quantitate  neces¬ 
sario  congeritur,  et  morbum  de  quo  agitur, 
gignit;  hinc  in  regionibus  calidius  ubi  corpus 
magis  debile  et  laxum  est,  Hydrocele  saepius 
apparet. 

Morbus  insidiose  et  lente  plerumque  obre¬ 
pit,  et  ab  initio  nullo  fere  incommodo  comi¬ 
tatur,  ita  ut  in  molem  haud  exiguam  creberri¬ 
me  increverit,  antequam  aeger  auxilium  ex 
medicina  petit. 

Hinc  ex  pressura  fluidi  effusi  gradatim  auc¬ 
ta,  membranae  ex  quibus  saccus  formatur  mul¬ 
to  crassiores  fiunt,  et  etiam  naturam  fere  car¬ 
tilaginosam  induunt.  In  multis  autem  exem¬ 
plis  non  praeter  solitum  incrassescunt. 

In  Hydrocele  qui  diu  perstiterit,  testes  am¬ 
pliores  et  solito  flaccidiores  fiunt,  morbo  autem 

sublato,  tumor  decedit,  et  tunicae  pristinam 
vim  recuperant. 

His  praefatis,  signa,  quibus  morbus  vulgo 
stipatur,  nunc  enarrare  liceat. 


In  morbi  initio  plenitudo  quaedam  in  ima 
scroti  parte  percipitur,  tumor  mollis,  qui  facile 
comprimi  potest,  primum  observatur,  et  sensus 
fluctuationis  adest;  hicce  tumor  pedetentim 
mole  augetur,  et  magis  tensus  evadit,  dum 
vasa  quae  circa  superficiem  ejus  decurrunt  am¬ 
pliantur;  pressurae  nunc  minime  cedit;  rugae 
quibus  scrotum  asperum  fit  quam  in  statu  sa¬ 
no  minus  conspicuae  sunt,  non  autem  omnino 
disparent. 

Tumor  primum  potius  rotundus  est,  sed  py- 
riformis  cito  evadit,  et  ad  fastigium  superius 
vergit.  In  nonullis  exemplis  oblongus  est,  et 
eandem  latitudinem  in  omni  parte  habet.  In 
primo  morbi  stadio  processus  spermaticus  per- 

cipitur,  non  autem  cum  diutius  duraverit,  et 
tumor  pro  rata  augetur. 

Testis  quoque  ab  morbi  initio  ad  posterior- 
em  tumoris  partem  apparet,  in  provectiore 
autem  statu  non  detegi  potest,  saltem  non  fa¬ 
cile,  et  non,  nisi  “  Tactu  erudito,”  exploratus. 

In  iis  exemplis  ubi  fluidum  in  sacco  con¬ 
tentum  sanguine  vel  aliis  non  obfuscatur,  et 
ubi  ex  statu  morbi  recenti,  scrotum  vel  mem¬ 
branas  haud  multum  incrassescunt,  tumor  pel¬ 
lucidus  apparet,  si  lucerna  ei  admoveatur ;  huic 
autem  signo  minime  fidendum  est ;  certe  cum 
adest  morbi  naturam  plane  demonstrat ;  nequa¬ 
quam  tamen  signum  indivulsum  est. 

Hydrocele  dolore  non  comitatur  nisi  cum 
vasa  spermatica  pondere  ejus  nimis  tenduntur. 

Haec  sunt  signa  notatu  digniora  quibus  Hy¬ 
drocele  insignitur. 

Quod  ad  causas  morbi  attinet,  praeter  debi¬ 
litatem  supra  memoratam,  saepissime  ex  tumo¬ 
ribus  organicis  oritur  qui  venas  comprimunt 
vel  regressum  lymphae  per  absorbentia  prohi¬ 
bent. 

B 

ta  .V  - 

CAPUT  III. 


DE  DIAGNOSI, 


Morbi  qui  Hydrocelen  maxime  referunt, 
et  qui  igitur  cum  eo  confundi  periclitantur, 
sunt, 

9 

lmo*  Hernia* 

Sarcocele. 

3tio*  Tumor  anasarcus  scroti. 

4to*  Sarcocele  inflammatoria,  (aut 
hernia  humoralis,  ut  vulgo  inepte  voca¬ 
tur.) 

Et,  5t0*  Malum  quod  Anglice  Pulpy  tes- 
ticle  dicitur. 

Discrimen  inter  hos  morbos  accurate  sta¬ 
tuere  summi  est  momenti,  si  enim  in  Diagno¬ 
si  stabilienda  ullus  error  subsit,  effectus  pessi- 

mi  exinde  oriri  possunt,  nec  raro  mors  ipsa* 
Hasc  igitur  ordine  perpendenda  veniunt* 


HERNIA. 

Ex  hernia  dijudicatur,  quippe  in  morbo 
de  quo  agimus,  tumor  in  inferiori  scroti  parte 
primum  comparet  et  gradatim  ascendit,  et 
processus  spermaticus  tumoris  expers  plane 
percipitur,  testis  quoque  ad  posteriorem  par¬ 
tem  observatur,  et  nulla  fluctuatio  adest,  ne¬ 
que  tussis,  neque  sternutatio,  nec  nisus  quivis 
musculorum  abdominis  tumorem  adauget,  et 
pressura  facta  non  evanescit,  nisi  in  raris  for¬ 
san  exemplis  ubi  tunica  vaginalis  non  occlu¬ 
sa  est ;  cum  res  ita  se  habet,  humorem  effusum 
pressura  admota  vel  positura  supina  corporis, 
semet  subducere  posse  manifestum  erit. 

In  Hernia  testes  partem  tumoris  inferiorem 
semper  occupant,  et  tumor  ad  annulum  abdo¬ 
minis  primum  comparens  deorsum  tendit,  et 
processus  spermaticus  non  sentiri  potest 

Tumor  quoque,  tussi,  sternutamento,  vel  co¬ 
natu  quovis  corporis  graviori  augetur,  et  ssepe 
recedit,  in  Hernia  praeterea  alvi  status  saepe 
turbatur. 


SARCOCELEe 

i  1 

Sarcocele  vel  testis  schirrosa,  quae  Hydroce¬ 
len  nonnunquam  simulat,  dura  et  inaequalis  est, 
et  doloribus  acrioribus  comitatui,  qui  per  tu¬ 
morem  lancinant,  quod  nunquam  in  Hydro¬ 
cele  evenit ;  Schirrus  quoque  quam  Hydrocele 
pro  rata  magnitudine  majorem  ponderis  sen¬ 
sum  edit. 


TUMOR  AjSTASARCUS. 

Diagnosis  inter  hunc  morbum  et  tumorem 
scroti  Anasarcum  tantum  ex  specie  evidente 
pendet,  et  hoc  tam  ssepe  cum  habitu  corporis 

hydropico  conjungitur,  ut  facile  plerumque 
secerni  queant. 

Est  signum  tumori  scroti  proprium,  quo 

* 

semper  insigniri  potest,  ad  posteriorem  scilicet 
\  .  .  « 
partem  ubi  testis  posita  est,  tumor  aeque  mol¬ 
lis  ac  evidens  est  quam  in  ulla  alia  parte,  et 
hinc  testis  nunquam  detegi  potest/ 


SARCOCELE  INFLAMMATORIA. 

<  V  I 

Sarcocele  Inflammatione  stipata  plerumque 
ex  gonorrhoea  retropulsa  vel  ab  injuriis  exter¬ 
nis  originem  ducit,  multum  dolet  et  nunquam 
fluctuat. 


PULPY  TESTICLE. 

Morbus  qui  testis  pulposa  dicitur  ut  certior 
factus  sum,  haud  raro  pro  Hydrocele  assump¬ 
tus  est,  et  sub  hac  sententia  testis  instrumen¬ 
to  pertusa  est,  nullo  autem  cum  malo  eventu. 

Diagnosis  maxime  pendere  videtur  ex  pecu¬ 
liari  sensu  quem  tumor  tactu  exploratus  edit, 
ex  fluctuationis  defectu  et  ex  opacitate  tumo¬ 
ris  in  omni  morbi  stadio.  Nec  historia  mor¬ 
bi  progressa  negligenda  est,  scire  enim  prode¬ 
rit,  an  tumor  ab  morbi  initio  totam  testem  oc¬ 
cupaverit  vel  ad  partem  ejus  inferiorem  pri¬ 
mum  sese  ostenderit,  et  sensum  quasi  aquas 
collectas  edit,  in  priori  exemplo  testem  pulpo¬ 
sam,  adesse,  in  posteriori,  Hydrocelem  suspb 

/  i 

carem.  Ad  alia  autem  Hydroceles  signa  res¬ 
picere  debemus. 

Omnibus  nunc  dictis  qua)  ad  Diagnosin  per¬ 
tinent,  et  signis  quae  morbi  ortum  et  progres¬ 
sum  vulgo  comitantur  traditis,  ad  Prognosin 
et  medendi  rationem  nunc  progredi  liceat. 

CAPUT  IV. 

DE  PROGNOSI. 

't 

t Lec  paucis  absolvi  potest,  morbus  enim 
mortem  nunquam  infert,  et  etiam  in  graviori¬ 
bus  exemplis  ex  incommodo  quod  creat  potis¬ 
simum  molestus  est;  fere  semper  removeri 
potest,  modo  idonea  medendi  ratio  perite  in¬ 
stituta  fuerit. 

An,  aliquid  mali  testi  inferatur  ex  diuturna 

immersione  in  aqua  pro  certo  statuere  non 

% 

possum,  in  paucis  exemplis  quae  mihi  olim, 

i  i 

(adhuc  in  rebus  chirurgicis  parum  versato), 
demandata  fuere,  et  quae  incisione  simplici 
tractavi,  testem  mollem  et  justo  ampliorem 
reperi ;  etsi  aeger  de  tali  statu  non  conqueritur, 
sanam  partis  actionem  raro  omnino  recuperari 
suspicarem,  et  periculum  est  ne  divitem  (apud 

hos  enim  saepius  sese  ostendit)  haerede  defrau¬ 
det. 

Munia  autem  testium  omnino  deleri  dicere 
non  vellem,  valeant  adhuc  aliquantulum,  sed 
non  ut  mihi  videtur  ad  sobolem  robustam  pro¬ 
creandam* 


\ 

CAPUT  V. 

DE  METHODO  MORBUM  MEDENDI, 

Etsi  hic  morbus  parum  dolet,  et  raro  peri¬ 
culo  comitatur,  saepe  autem  ex  magnitudine 
tumoris  et  situ  admodum  molestus  est,  et  saepe 
gratis  Deae  ridentis  muneribus  haud  parum  ob¬ 
stat;  in  eo  igitur  tuto  et  prompte  sanando 
medicos  mulfum  laboris  coiocasse  haud  mirum 
erit. 

Hoc  consilio  varia  admodum  proposita  fuere, 
et  sane  re  chirurgica  peritissimi  in  sententias 
diversas  abierunt;  idem  autem  omnibus  pro¬ 
positum  est,  nempe  ut  certum  inflammationis 
gradum  in  sacco  qui  aquam  continet,  induce¬ 
rent,  quo  latera  ejus  adhaerescant 


c 

Incisio,  Setacea,  et  Caustica,  chirurgis  digni¬ 
oribus  usurpata  fuere.  Haec  omnia  autem  re¬ 
medio  alio  cessisse  videntur,  quod,  si  vel  ad 
modum  facilem  et  tutum  quo  perficiatur,  sive 
ad  effectus  quos  edit,  respiciamus,  caeteris 
longe  praestat.  Injiciendi  methodum  dicere  vel¬ 
lem  a  celeberrimo  Professore  Monro  (Alex. 
primo)  primum  propositam,  et  nuper  eximio 
viro  Jacobo  Earle  usui  strenue  commen¬ 
datam,  et  nunc  per  totam  Europam  usurpa¬ 
tam. 

Huic  enim  medendi  rationi  nulla  suppura- 
tio  supervenire  solet,  nullum  fere  dolorem 
aegrotanti  movet,  nisi  ex  inflammatione  ple¬ 
rumque  levi,  quae  operatione  peracta  evenire 
consuevit,  et  quae  nil  fere  incommodi  in  se 
habet,  sed  potius  ad  morbum  sanandum  plu¬ 
rimum  confert,  et  effectus  ejus  certos  esse  et 

stabiles  plurima  exempla  satis  superque  tes- 

% 

tantur. 

Huic  autem  sententiae  Dom,  Pott,  cujus 
auctoritas  tantum  valet,  adversatur,  ut  patet 
«x  operibus  ejus,  in  quibus  cum  de  variis  ino- 

i 

dis  quibus  hic  morbus  mederi  solet,  disserit, 
his  verbis  utitur.  “  Some  of  these,  happily 
for  mankind,  have  been  now  laid  aside,  the 
reasons  for  their  use  being  found  to  be  false 
and  groundless ;  of  this  kind  are,  the  cautery, 
Injections,”  & c.  * 

Auctoritas  tam  gravis  in  hanc  opinionem 
allata  juniores  et  arte  minus  exercitatos  ex  tali 
medendi  ratione  fere  deterreret;  patet  autem 
ex  egregio  opere  Dom.  Earle,  dominum  Pott, 
hac  sententia  abjecta,  hunc  operandi  metho¬ 
dum  postea  comprobavisse. 

Multa  sunt  argumenta  quae  injectionem  ce¬ 
teris  longe  esse  anteponendam  fortiter  sua¬ 
dent.  Operatio  dolore  fere  omnino  caret,  et 
stimulus  qui  inflammationem  ciet  prout  valido 
vel  debili  opus  fuerit  facile  ad  statum  aegri  ac¬ 
commodari  queat,  et  per  internam  superficiem 
sacci  magis  aequaliter  admoveri  potest,  quam 
si  stimulus  diversi  generis  usurpatur;  neque 


*  Vide  Pott's  Works. 

testis  objicitur  frictioni  quse  ex  setaceis  oritur, 
nec  minus  ex  linteis  si  ad  incisionem  decurri¬ 
tur,  et  curatio  multo  citius  absolvitur  quam  si 
alia  insistitur  via. 

Vinum  rubrum  et  aqua  aequali  ratione  com¬ 
mixta  vulgo  injiciuntur ;  quantitas  autem  vini 
prout  res  postulaverit  varianda  est. 

Si  nil  vetat,  ad  curationem  imperfectam, 
(  Palliat  we ),  semel  saltem  prius  confugitur 
quam  ad  morbum  radicitus  tollendum  aggre¬ 
dimur. 

Post  hoc  semel  factum  fuerit,  si  tumor 
aquosus  iterum  redit,  ad  posteriorem  medendi 
methodum  progredi  liceat.  Operationem  chi¬ 
rurgicam  non  hic  nisi  obiter  attingere,  ne¬ 
ces  se  est,  quae  sane  levi  negotio  perficitur; 

i 

enim  parte  anteriore  et  inferiore  tumoris  in¬ 
strumento,  Trocar  dicto  pertusa,  aqua  fistula 

#• 

educenda  est ;  hoc  peracto,  fluidum  sacco  vi 
resiliendi  praedito  injiciendum  est,  et  per  quin¬ 
que  minuta  horae  vel  paulo  diutius  retinendum, 

*  1 1 

et  dein  effluere  permittendum  est. 

iEger  in  lecto  detinetur,  et  inflammatio  bre- 

i 

vi  supervenit  tanto  tumore  nonnunquam  co¬ 
mitata,  ut  morbi  redeuntis  timorem  incutiat,  et 
etiam  sensus  cujusvis  fluctuantis  interdum 
observatur ;  haec  autem  omnia  brevi  decedunt, 
et  aeger,  ex  morbo  omnino  liberatus,  pristinam 
vigorem  et  salutem  recuperat.  Ex  supra  dic¬ 
tis  perspicuum  est  hanc  medendi  rationem. 
Incisioni  paucis  abhinc  annis  passim  usurpatas 
longe  procellere;  in  hac  enim  scrotum  scal¬ 
pello  curantis  omnino  divisum  est,  et  testis 
tenera  admodum  et  delicata  ex  linteis  adhibi¬ 
tis  haud  parum  detrimenti  saepe  capit.  Mo¬ 
nendum  est  quoque  has  partes  sensu  acriori 
praeditas  non  sine  gravi  dolore  ferro  incidere 
possumus,  et  certe  chirurgi  humanioris  est  ad 
hoc  multum  advertere,  ut  non  sine  causa 
aegrotantis  mala  augere  videatur. 

Quod  ad  remedia  interna,  vel  ad  ea  quae  par¬ 
tibus  externis  admoventur,  attinet,  attentione 
yix  digna  sunt,  in  morbo  enim  tollendo  parum 
his  proficitur.  Stimulantia  quaedam  sub  for- 

ma  cataplasmatis  adhibita  fuere,  quantum  au¬ 
tem  scio,  nullo  cum  beneficio;  nec  ad  usum 
hydrargyri  decurritur  feliciore  cum  eventu. 
Quoniam  autem  morbus  non  ita  gravis  est  ut 
auxilium  promptissime  efflagitat,  quid  haec 
remedia  valeant  experiri  operae  pretium  est. 
Electricitas  quoque  scintillis  ex  tumore  elici¬ 
tis  usurpari  potest. 

Dom.  Hume,  Dubliniensis,  in  capite  trige¬ 
simo  secundo  operis  cui  titulus  est,  “  Obser- 
vations  on  tbe  origin  and  treatment  of  Xnter- 
nal  and  External  Diseases,  and  management 
of  Children,”  se  (aqua  prius  educta)  fasciis 
idoneis  pressuram  feliciter  adhibuisse  affirmat, 
penicillis  alcohole  imbutis  eodem  tempore  ad¬ 
motis.  i 

Ad  hoc  tentandum  adductus  est  exemplo 
famuli  qui,  ut  vitaret  offensionem  matronae  ex 
tumore  qui  inhoneste  prominebat,  post  aqua 
fistula  educta  fuit,  braccas  coriaceas  femori¬ 
bus  arcte  adhaerentes  induebat,  et  hoc  modi 
morbum  profligavit. 

Utrum  pressura  in  aliis  exemplis  seque  va¬ 
leat  necne,  neque  propria  neque  aliorum  expe¬ 
rientia  didici,  cum  autem  medicus  fide  dignus 
eam  usui  commendavit,  effectus  ejus  usu  cer-^ 
tius  comperiri  decet 

